ai4bharat/Pralekha huggingface dataset:
نوجوانوں کے امور اور کھیل کود کی وزارت
راشٹریہ یووا سشکتی کرن کاریہ کرم
نوجوانوں کے امور اور کھیل کود کے وزیر مملکت جناب کرن رجیجو نے آج لوک سبھا میں ایک تحریری جواب میں بتایا کہ
راشٹریہ یووا سشکتی کرن کاریہ کرم  ایک جاری مرکزی شعبے کی اسکیم ہے، جسے محکمہ سے مربوط پارلیمانی قائمہ کمیٹی برائے انسانی وسائل ترقیات کی سفارش پر موزوں بنانے کے عمل کے تحت وضع کیا گیا تھا۔ ساتھ ہی ساتھ اس عمل میں وزارت خزانہ اور نیتی آیوگ سے بھی مشورہ کیا گیا تھا۔ مقصد یہ تھا کہ اس اسکیم کو ایک امبریلہ اسکیم کے طور پر مختلف اسکیموں کے ساتھ ضم کردیا جائے، تاکہ یہ اسکیم موثر طور پر بروئے کار لائی جاسکے اور اسکیم کے انتظامی ڈھانچے کو پروگرام کے موثر نفاذ کے لیے لاگو کیا جاسکے۔
2020-21 کے لیے آر وائی ایس کے اسکیم کے لیے بجٹی تخصیص 486.48 کروڑ روپے کے بقدر ہے۔ اس اسکیم یعنی آر وائی ایس کے کے تحت سات ذیلی اسکیمیں درج ذیل ہیں:
- نہرو یووا کیندریہ سنگٹھن
- قومی نوجوانوں کی کارپوریشنیں
- نوجوانوں اور نوخیز افراد کی ترقی کے لیے قومی پروگرام
- بین الاقوامی امداد باہمی
- یوتھ ہوسٹل
- اسکاؤنٹنگ اور گائیڈنگ تنظیموں کے لیے امداد
- نیشنل ینگ لیڈرس پروگرام
۔۔۔۔۔۔۔۔۔۔۔
U-3759
ش ح۔ س ب ۔ ت ع۔

(Visitor Counter : 89
امور صارفین، خوراک اور عوامی تقسیم کی وزارت
حکومت نے ایک کلو گرام پیکٹ کے لئے 60 روپے فی کلو گرام اور 30 کلو گرام کے پیکٹ کے لیے 55 روپے فی کلو گرام کی سبسڈی شرح پر چنا دال کو ‘بھارت دال’ فروخت کرنے کاآغاز کیا
بھارت دال این سی سی ایف، این اے ایف ای ڈی ، کیندریہ بھنڈار اور سفل کے خوردہ دکانوں کے ذریعے تقسیم کی جا رہی ہے
صارفین کے امور، خوراک اور عوامی نظام تقسیم کی وزارت کے مرکزی وزیر مملکت جناب اشونی کمار چوبے نے آج لوک سبھا میں ایک تحریری جواب میں بتایا ہے کہ حکومت نے 17.07.2023 کو بھارت دال کے برانڈ نام کے تحت خوردہ پیکٹ میں چنے کی دال کی فروخت 1 کلو کے پیکٹ کے لیے 60 روپے فی کلو اور 30 کلو کے پیک کے لیے 55 روپے فی کلو کی انتہائی سبسڈی والے نرخوں پر شروع کی ہے۔ دالیں سستی قیمتوں پر صارفین کو دستیاب ہیں۔ بھارت دال نیفیڈ ،این سی سی ایف، کیندریہ بھنڈر اور سفل کے خوردہ دکانوں کے ذریعے تقسیم کی جا رہی ہے۔ چنے کی دال، اس انتظام کے تحت، ریاستی حکومتوں کو ان کی فلاحی اسکیموں، پولیس، جیلوں، اور ریاستی حکومت کے زیر کنٹرول کوآپریٹیو اور کارپوریشنوں کے خوردہ دکانوں کے ذریعے تقسیم کے لیے بھی دستیاب کرائی جاتی ہے۔
صارفین کو سستی قیمتوں پر دالیں دستیاب کرانے کے لیے، حکومت قیمت استحکام فنڈ کے تحت پانچ بڑی دالوں، یعنی چنا، تور، اُڑد، مونگ اور مسور کا بفر اسٹاک رکھتی ہے۔ قیمتوں کو کنٹرول کرنے کے لیے بفر سے اسٹاک مارکیٹ میں نپے تلے اور ہدف بند انداز میں جاری کیے جاتے ہیں۔ پی ایس ایف کے بفر سے تور کو ٹھکانے لگانے کا کام ہدف بند اور نپے تلےانداز سے جاری ہے تاکہ صارفین کے لیے تور دال میں ملنگ کرنے کے لیے اسٹاک کی دستیابی کو بڑھایا جا سکے۔ پرائس سپورٹ اسکیم اور پی ایف ایف بفر سے چنا اور مونگ کا اسٹاک مارکیٹ میں مسلسل معتدل قیمتوں پر جاری کیا جاتا ہے۔ بازار میں دالوں کو بیچنے کے علاوہ ، بفر سے دالیں بھی ریاستوں کو ان کی فلاحی اسکیموں اور فوج کے علاوہ اور مرکزی مسلح پولیس فورسز کو فراہم کی جا رہی ہیں۔
دالوں کی مقامی دستیابی کو بڑھانے اور دالوں کی قیمتوں کو معتدل رکھنے کے لیے، تور اور اُڑد کی دالوں کی درآمد کو 31.03.2024 تک ‘مفت زمرہ’ کے تحت رکھا گیا ہے اور مسور پر درآمدی ڈیوٹی 31.03.2024 تک صفر کر دی گئی ہے۔ ہموار اور بغیر کسی رکاوٹ کے درآمدات کی سہولت کے لیے تور پر 10فیصد کی درآمدی ڈیوٹی ہٹا دی گئی ہے۔ ذخیرہ اندوزی کو روکنے کے لیے، ضروری اشیاء ایکٹ 1955 کے تحت 2 جون، 2023 کو 31 اکتوبر 2023 تک کی مدت کے لیے تور اور اُڑد پر اسٹاک کی حدیں عائد کی گئی ہیں۔ ڈیلروں، درآمد کنندگان، ملرز اور تاجروں جیسے اداروں کے پاس موجود دالوں کی مسلسل نگرانی محکمہ امور صارفین کے آن لائن اسٹاک مانیٹرنگ پورٹل کے ذریعے کی جاتی ہے۔
وزارت خزانہ
ڈاکٹر بھگوت کشن راؤ کراڈ نے خزانے کی وزارت میں وزیر مملکت کی حیثیت سے چارج سنبھالا
نئی دہلی، 08 ؍جولائی : ڈاکٹر بھگوت کشن راؤ کراڈ نے آج یہاں خزانے کی وزارت میں وزیر مملکت کی حیثیت سے چارج سنبھال لیا ہے۔
ڈاکٹر بھگوت کشن راؤ کراڈ نے نارتھ بلاک میں آج وزارت خزانہ میں وزیر مملکت کی حیثیت سے چارج سنبھالا
ڈاکٹر کراڈ راجیہ سبھا کے پہلی بار ممبر ہیں۔ عوامی خدمت میں سرگرم ڈاکٹر بھگوت کشن راؤ اورنگ آباد میونسپل کارپوریشن کے میئر کی حیثیت سے خدمات انجام دے چکے ہیں، وہ مراٹھواڑہ لیگل ڈیولپمنٹ کارپوریشن کے چیئر مین بھی رہ چکے ہیں۔ 64 سالہ ڈاکٹر کشن راؤ کراڈ پیشے سے ایک ڈاکٹر ہیں۔
ایم بی بی ایس ڈگری کے علاوہ ڈاکٹر کراڈ جنرل سرجری میں ایم ایس ہیں اور ماہر اطفال سرجری میں ایم سی ایچ ہیں اور انہوں نے ڈاکٹر بابا صاحب امبیڈکر مراٹھواڑہ اور ممبئی یونیورسٹی سے جنرل سرجری میں ایف سی پی ایس کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ح ا۔ ق ر
U-6326
(Visitor Counter : 147
کامرس اور صنعت کی وزارتہ
اے ای پی سی نے ’’وانجیہ اُتسو‘‘ میں ابھرتے ہوئے برآمدکاروں کے لئے تربیتی سیشن کا اہتمام کیا
نئی دہلی، 22 ستمبر 2021:
محکمہ تجارت کے ذریعہ منائے جا رہے ’وانجیہ سپتاہ‘ کے ایک جزو کے طور پر، آج اے ای پی سی ایپرل ہاؤس گروگرام میں ، ابھرتے ہوئے برآمدکاروں کے لئے ایک تربیتی سیشن کا اہتمام کیا گیا۔ ملبوسات کی برآمدات کو فروغ دینے والے کونسل  کے سکریٹری جنرل ڈاکٹر ایل بی سنگھل نے برآمدکاروں کو پیداواریت سے مربوط ترغیباتی اسکیم، جو کہ برآمدکاری کے عمل میں سہولت بہم پہنچانے کا ایک وسیلہ ہے، کے بارے میں معلومات فراہم کی۔ خارجی تجارت کے بھارتی ادارے  کی جانب سے شریک ہونے والے مہمان اسپیکرحضرات پروفیسر ایم پی سنگھ اور پروفیسر ہرکیرت سنگھ نے بھی اس سیشن میں حصہ لیا۔
تربیتی سیشن کے دوران مہمان اسپیکر پروفیسر ہرکیرت سنگھ
اے ای پی سی کے سکریٹری جنرل ڈاکٹر ایل بی سنگھل تربیتی سیشن کے دوران
اس تربیتی سیشن کے بعد ’برآمدات سے متعلق امکانات اور چنوتیاں: شعبے کے مخصوص مسائل‘ کے موضوع پر ایک پینل ڈسکشن کا اہتمام کیا گیا۔ اس مباحثے میں اوکھلا گارمنٹ اینڈ ٹیکسٹائل کلسٹر، اے پی ای ڈی اے، جندل باسمتی پرائیویٹ لمیٹڈ، ای ای پی سی، بی سی سی آئی بہادرگڑھ، سمپلا اور روہاڈ انڈسٹریز ایسو سی ایشن، اور ہینڈلوم مینوفیکچرنگ ایسو سی ایشن، پانی پت کے نمائندوں نے شرکت کی۔
محکمہ تجارت 20 سے 26 ستمبر 2021 کے دوران ’وانجیہ سپتاہ‘  منا رہا ہے۔ ملک بھر میں متعدد پروگرام اور تقریبات کا انعقاد کیا جا رہا ہے جس کے تحت ملک کے 73 اضلاع پر احاطہ کرتے ہوئے ، آتم نربھر بھارت، بھارت کو ایک ابھرتی ہوئی اقتصادی قوت کے طورپر پیش کرنے کی مہم، اور سبز اور صاف ستھرے خصوصی اقتصادی زونوں کو اجاگر کرنے کے علاوہ ’کھیت سے غیر ملکی سر زمین تک‘ پر مرتکز سیشنوں اور درآمدکاروں کی کانفرنس، ’وانجیہ اُتسو‘کا اہتمام کیا جا رہا ہے۔
صحت اور خاندانی بہبود کی وزارت
میڈیکل کالجوں اور اسپتالوں میں تحقیقی کاموں کا فروغ
30 نومبر 2021:
ملک کے میڈیکل کالجوں اور اسپتالوں میں تحقیقی ماحول کو فروغ دینے اور ان کی معاونت کے لیے محکمہ طبی تحقیق  کے تحت خود مختار ادارہ بھارتی کونسل آف میڈیکل ریسرچ  119 میڈیکل کالجوں اور اسپتالوں میں تحقیقی سرگرمیوں کی معاونت کر رہا ہے۔ مزید برآں محکمہ صحت تحقیق  نے مختلف میڈیکل کالجوں میں 92 ملٹی ڈسپلنری ریسرچ یونٹس  اور 118 وائرل ریسرچ اینڈ ڈائیگناسٹک لیبارٹریز  قائم کی ہیں۔ اس کے علاوہ محکمہ میڈیکل کالجوں /اسپتالوں میں مسابقتی صحت کی تحقیق اور انسانی وسائل کی ترقی میں بھی "گرانٹ ان ایڈ"  اور "ہیومن ریسورس ڈویلپمنٹ"  کی اسکیموں کے تحت معاونت کرتا ہے۔
بہتر اور وقت کی پابند پیداوار کے لیے تحقیقی سرگرمیوں کو بڑھانے کے لیے نوڈل لیب کے ساتھ کثیر مرکوز پروجیکٹ شروع کیے گئے ہیں اور ڈی ایچ آر بھارتی کونسل آف میڈیکل ریسرچ اس سرگرمی کو مربوط کرتی ہے۔
حکومت کے پاس سالانہ منظور شدہ پروجیکٹوں سے متعلق اعداد و شمار ہیں / جی آئی اے اور ایچ آر ڈی اسکیموں کے محققین ڈی ایچ آر کے پاس دستیاب ہیں۔ مزید برآں، ڈی ایچ آر اور آئی سی ایم آر میڈیکل سائنسز کے شعبے میں بائیو میڈیکل ریسرچ میں خواتین محققین کا ایک پورٹل رکھتے ہیں۔
یہ اطلاع صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے راجیہ سبھا میں ایک تحریری جواب میں دی۔
بجلی کی وزارت
این ٹی پی سی نے مالی سال 2022 ء کے لئے کیو 3 / 9 ایم کے غیر آڈٹ شدہ نتائج کا اعلان کیا
پی اے ٹی  میں 12.91 فی صد کا اضافہ  اور 13.96 فی صد  کا اضافہ
نئی دلّی ،29 جنوری / ملک میں بجلی پیدا کرنے والی سب سے بڑی کمپنی این ٹی پی سی لمیٹیڈ نے ، جس کی موجودہ تنصیبی صلاحیت 67757.42 ایم ڈبلیو ہے ، 29 جنوری ، 2022 ء کو مالی سال 2022 ء کےلئے کیو 3 / 9 ایم کے غیر آڈٹ شدہ مالی نتائج کا اعلان کیا ہے ۔
این ٹی پی سی گروپ نے کیو 3 ایف وائی 22 میں 87.92 ارب یونٹ بجلی پیدا کی اور 9 ایم ایف وائی 22 میں 264.70 ارب یونٹ کی پیداوار کی ، جب کہ پچھلے سال کی اسی مدت کے دوران 76.53 اور 222.41 ارب یونٹ کی پیداوار کی تھی ، جس سے بالترتیب 14.88 فی صد اور 19.01 فی صد کا اضافہ درج کیا گیا ۔ اسٹینڈ الون بنیاد پر کیو 3 ایف وائی 22 کے لئے این ٹی پی سی کی مجموعی پیداوار 72.70 ارب یونٹ رہی اور 9 ایم ایف وائی 22 میں 219.26 ارب یونٹ رہی ، جب کہ اس کے مقابلے پچھلے سال کی اسی مدت میں 65.42 ارب یونٹ اور 193.28 ارب یونٹ تھی ۔ اس سے بالترتیب 11.13 فی صد اور 13.44 فی صد کے اضافہ کا اظہار ہوتا ہے ۔ کوئلہ اسٹیشنوں نے پلانٹ لوڈ فیکٹر میں 68.95 فی صد حاصل کیا ، جب کہ 9 ایم ایف وائی 22 میں قومی ایوریج 57.02 فی صد تھا ۔
اسٹینڈ اَلون بنیاد پر کیو 3 ایف وائی 22 میں کل آمنی 29837.13 کروڑ روپئے تھی اور 9 ایم ایف وائی 22 میں 85912.38 کروڑ روپئے رہی ، جب کہ پچھلے سال کی اسی مدت میں یہ آمدنی 25268.56 کروڑروپئے اور 75312.89 کروڑ روپئے تھی ۔ کیو 3 ایف وائی 22 میں پی اے ٹی 4131.99 کروڑ روپئے رہی اور 9 ایم ایف وائی 22 میں 10489.53 کروڑ روپئے رہی ، جب کہ پچھلے سال کی اسی مدت میں یہ 3315.34 کروڑ روپئے اور 9290.30 کروڑ روپئے تھی ۔ اس سے بالترتیب 24.63 فی صد اور 12.91 فی صد کا اضافہ ظاہر ہوتا ہے ۔
مجموعی بنیاد پر کیو 3 ایف وائی 22 میں کل آمدنی 33783.62 کروڑ روپئے رہی اور 9 ایم ایف وائی 22 میں 97269.89 کروڑ روپئے رہی ، جب کہ پچھلے سال اسی مدت کے دوران یہ آمدنی 28387.27 کروڑ روپئے اور 83859.59 کروڑ روپئے تھی ۔ کیو 3 ایف وائی 22 میں پی ا ے ٹی 4626.11 کروڑ روپئے اور 9 ایم ایف وائی 22 میں 11760.78 کروڑ روپئے رہی ، جب کہ پچھلے سال کی اسی مدت کے دوران یہ 3876.36 کروڑ روپئے اور 10319.91 کرو ڑروپئے تھی ۔ اس سے بالترتیب 19.34 فی صد اور 13.96 فی صد کا اضافہ ظاہر ہوتا ہے ۔
بورڈ آف ڈائریکٹرس نے ایف وائی 22 کے لئے عبوری منافع کو پیڈ –اَپ شیئر کیپٹل کے 40 فی صد کو منظوری دی ہے ، جو 10 روپئے کے ایکویٹی شیئر پر 4 روپئے ہوتا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 854
(Visitor Counter : 95
کامرس اور صنعت کی وزارتہ
کاغذ کی برآمد کے رجسٹریشن کو یکم اکتوبر سے لازمی کر دیا گیا ہے
اس قدم سے کاغذ کی گھریلو صنعت کو درپیش ڈمپنگ تشویش کو دور کیا جا سکے گا اور تجارتی سمجھوتوں میں دیگر ملکوں کے ذریعے اشیا کے دوبارہ راستے طے کیے جانے پر بھی قابو پایا جا سکے گا
نئی دہلی،26 مئی ، 2022/ کاغذ کی درآمد پر نظر رکھنے والے نظام کے تحت کاغذ کی بڑی مصنوعات کی اہم پالیسی میں ترمیم کی گئی ہے ۔ اسے مفت سے لازمی رجسٹریشن کے بعد مفت زمرے میں لے آیا گیا ہے۔ اس سلسلے میں ڈی جی ایف ٹی نے کل ایک اطلاع نامہ جاری کیا۔
اس حکم کا اطلاق نیوز پرنٹ ہاتھ سے بنائے ہوئے کاغذ ، وال پیپر بیس ، ڈپلیکیٹنگ پیپر، کوٹیڈ پیپر، ان کوٹیڈ پیپر ، لیتھو و آفسیٹ پیپر ، ٹیشو پیپر ، پارچ منٹ پیپر ، کاربن پیپر، وال پیپر، لفافوں، ٹوائلٹ پیپر، کارٹنز ، بہی کھوتوں ، لیبلز، بابنز وغیرہ جیسی کاغذ کی مصنوعات پر ہوگا۔ 01.10.2022 کو یا اس کے بعد پہنچنے والی برآمدات اس پالیسی زمرے کے تحت آئیں گی۔
کرنسی پیپر ، بینک بانڈ اور چیک پیپر ، سکیورٹی پرنٹنگ پیپر وغیرہ جیسی کاغذ کی مصنوعات کو پالیسی میں اس تبدیلی سے مستثنیٰ رکھا گیا ہے۔
کاغذ کی گھریلو صنعت کی طرف سے پوری طرح بل نہ بنائے جانے ، غلط معلومات فراہم کر کے ممنوعہ اشیا ملک میں داخل کرنے ، تجارتی معاہدوں کی شک میں دیگر ملکوں سے اشیاء کو دوسرے راستوں سے منگائے جانے کی شکل میں گھریلو مارکیٹ میں کاغذ کی اشیاء کی ڈمپکنگ کے معاملات اٹھائے جاتے رہے ہیں۔ کاغذ کی بہت سی مصنوعات دیگر زمرے کے تحت درآمد کی جاتی ہیں ۔ اس قدم سے میک ان انڈیا اور آتم نربھر بھارت کو فروغ دینے میں بھی مددملے گی۔
کاغذ کی درآمد پر نظر رکھنے والے نظام کو عمل میں لانے کے لیے یوزر فرینڈلی انٹرفیس تخلیق کیا گیا ہے۔ اس سلسلے میں کوئی بھی درآمد کار 500 روپے کی رجسٹریشن فیس دے کر خود بخود رجسٹریشن نمبر آن لائن حاصل کر سکتا ہے ۔ درآمد کار درآمد شدہ کھیپ پہنچنے سے 75ویں دن پہلے اور پانچ دن بعد رجسٹریشن کے لیے درخواست نہیں دے سکتا۔ آٹومیٹک رجسٹریشن نمبر 75 دن کی مدت کے لیے ہوگا۔ ملٹی پل بل آف انٹریز اسی رجسٹریشن نمبر کے تحت اجازت شدہ مقدار کے لیے رجسٹریشن کی مدت کے اندر اندر منظور شدہ ہوگا۔ رجسٹریشن کی آن لائن سہولت 15.07.2022 سے دستیاب ہوگی۔
۔۔۔
ش ح ۔ اس۔ ت ح ۔
U –5780
(Visitor Counter : 139
وزیراعظم کا دفتر
وزیر اعظم نے مکمل براڈ گیج نیٹ ورک کی 100 فیصد برق کاری کے ہدف کی حصولیابی کے لیے وسطی ریلوے کی ستائش کی
وزیر اعظم جناب نریندر مودی نے مکمل براڈ گیج نیٹ ورک کی 100 فیصد برق کاری کی حصولیابی کے لیے وسطی ریلوے کی پوری ٹیم کو ستائش سے نوازا۔
وسطی ریلوے کے ذریعہ کیے گئے ٹوئیٹ کا جواب دیتے ہوئے، وزیر اعظم نے ٹوئیٹ کیا؛
’’شاندار کارنامہ۔ پوری ٹیم کو مبارکباد۔‘‘
پیٹرولیم اور قدرتی گیس کی وزارت
آزادی کا امرت مہوتسو: او این جی سی تریپورہ اثاثہ نے کل کو سرسبز و شاداب بنانے کے لیے سیمینار اور سائیکلتھون کا اہتمام کیا
نئی دہلی:17 دسمبر،2021۔آزادی کا امرت مہوتسو منانے کے ایک حصے کے طور پر آئل اینڈ نیچرل گیس کارپوریشن لمیٹیڈ  کے تریپورہ اثاثہ نے کل کو سرسبز و شاداب بنانے کے لیے ایکسپلوریشن اینڈ پروڈکشن اور سائکلتھون پر ایک سیمینار کا انعقاد کیا۔ اگرتلہ میں تریپورہ اثاثہ نے "تریپورہ کی مستقبل کی معیشت میں ہائیڈرو کاربن صنعت کا کردار" کے موضوع پر ای اینڈ پی سیمینار کا انعقاد کیا، جس کی صدارت سکریٹری صنعت و تجارت، تریپورہ جناب پی کے گوئل اور ای ڈی-اثاثہ منیجر جناب ترون ملک نے کی۔ سیمینار، تریپورہ ریاست کی مستقبل کی معیشت میں ہائیڈرو کاربن انڈسٹری کے کردار کے کلیدی شعبوں پر مرکوز تھا اور سیمینار کا مقصد تریپورہ میں ای اینڈ پی کاروبار میں مختلف کاروباری شراکت داروں کے درمیان تعاون کو بڑھانا تھا۔
ای ڈی اثاثہ منیجر نے ایم پی ڈی مہم کی کامیابی کے بارے میں مطلع کیا جس نے لوئر بھوبن اور رینجی فارمیشنوں کو نشانہ بنایا تھا اور یہ کہ مستقبل میں تریپورہ میں تیل پیدا ہونے کا امکان ہو سکتا ہے۔ انہوں نے ریاست تریپورہ میں کوئلے اور تیل پر مبنی روایتی معیشت سے گیس پر مبنی معیشت کی طرف ایک بنیادی تبدیلی پر زور دیا۔ جناب پی کے گوئل نے گیس انڈسٹری میں رکاوٹوں کے بارے میں بات کی اور بہتر اور بڑھے ہوئے تعاون کے ذریعے ان کے خاتمے کا جائزہ لیا۔
ہماری آزادی کے 75 ویں سال کا جشن منانے کے ساتھ ساتھ عوام کو سائیکلنگ کی اہمیت سے آگاہ کرنے کے لیے تریپورہ اثاثہ نے ایک سائیکلوتھون کا اہتمام کیا۔ پروگرام نے اس بات کو یقینی بنایا کہ کم کاربن کی نقل و حرکت اور محفوظ سڑکوں کو مرکزی دھارے میں لانے کے تمام اہم پیغامات بڑے پیمانے پر لوگوں تک پہنچائے جائیں۔
بادر گھاٹ کی ایم ایل اے ممی مجمدار نے تقریب میں شرکت کی اور تقریب کے انعقاد میں او این جی سی کے رول کی ستائش کی۔ انہوں نے ضرورت مندوں کو امدادی سامان فراہم کرکے وبائی امراض کے مشکل وقت میں او این جی سی کے فعال کردار کی تعریف کی۔
-----------------------
ش ح۔م ع۔ ع ن
U NO:14478
(Visitor Counter : 88
ٹیکسٹائلز کی وزارت
جی ای ایم پورٹل پر 1.50 لاکھ ہینڈلوم ایجنسیاں/بنکر اور 26,644 کاریگروں کو شامل کیا گیا ہے
ٹیکسٹائل کی مرکزی وزیر مملکت محترمہ درشنا جاردوش نے آج لوک سبھا میں ایک سوال کے تحریری جواب میں بتایا کہ ٹیکسٹائل کی وزارت نے سرکاری ای-مارکیٹ پلیس  پر بنکروں اور کاریگروں کو شامل کرنے کے لیے اقدامات کیے ہیں تاکہ وہ مختلف سرکاری محکموں اور تنظیموں کو براہ راست اپنی مصنوعات فروخت کر سکیں۔ اب تک، تقریباً 1.50 لاکھ ہینڈلوم ایجنسیاں/بنکر اور 26,644 کاریگروں کو جی ای ایم پورٹل پر شامل کیا گیا ہے۔ جی ای ایم پورٹل پر شامل کئے جانے والے بنکروں اور کاریگروں کی ریاست / مرکز کے لحاظ سے تفصیلات ذیل میں پیش کی گئی ہیں۔
ہینڈلوم مصنوعات کی خریداری کو فروغ دینے کے لیے، 17.02.2020 کو جی ایف آر 2017کے قاعدہ 153 میں ایک ترمیم پیش کی گئی تھی، جس میں یہ لازمی قرار دیا گیا تھا کہ ‘‘مرکزی حکومت کے محکموں کو درکار ٹیکسٹائل کی تمام اشیاء میں سے، کے وی آئی سی اور/یا ہینڈلوم کلسٹرس سے کم از کم 20 کی خریداری لازمی ہوگی، جیسے کوآپریٹو سوسائٹیز، سیلف ہیلپ گروپس  ، فیڈریشنز، مشترکہ ذمہ داری گروپس  پروڈیوسر کمپنیاں ، کارپوریشنز وغیرہ سے خصوصی خریداری کے لیے، ہینڈلوم کی اصل اشیاء میں سےفیصد پہچان کارڈز’’۔
وزارت ٹیکسٹائل کلسٹر ڈیولپمنٹ پروگرام کو نافذ کر رہی ہے، جو کہ نیشنل ہینڈلوم ڈیولپمنٹ پروگرام کا ایک جزو ہے۔ اسکیم کے تحت، مختلف اقدامات جیسے شمسی توانائی سے چلنے والے لائٹنگ یونٹس، اپ گریڈ شدہ کرگھے اور لوازمات، ورک شیڈ، ڈیزائن اور مصنوعات کی ترقی، مارکیٹنگ سپورٹ وغیرہ کے نفاذ کے لیے ضرورت پر مبنی مالی امداد فراہم کی جاتی ہے۔
|
|
نمبرشمار
|
|
ریاست/مرکز کے زیرانتظام علاقے
|
|
ہینڈلوم ایجنسیوں/بننے والوں کی تعداد
|
|
دستکاری ایجنسیوں/ کاریگروں کی تعداد
|
|
1
|
|
آندھرا پردیش
|
|
32,435
|
|
3,189
|
|
2
|
|
انڈمان ونکوبار
|
|
-
|
|
91
|
|
3
|
|
اروناچل پردیش
|
|
2,183
|
|
107
|
|
4
|
|
آسام
|
|
3,816
|
|
310
|
|
5
|
|
بہار
|
|
1,270
|
|
959
|
|
6
|
|
چھتیس گڑھ
|
|
2,578
|
|
60
|
|
7
|
|
دہلی
|
|
160
|
|
962
|
|
8
|
|
گوا
|
|
-
|
|
59
|
|
9
|
|
گجرات
|
|
3,422
|
|
894
|
|
10
|
|
ہریانہ
|
|
1,896
|
|
662
|
|
11
|
|
ہماچل پردیش
|
|
393
|
|
263
|
|
12
|
|
جموںو کشمیر
|
|
28
|
|
500
|
|
13
|
|
جھار کھنڈ
|
|
911
|
|
807
|
|
14
|
|
کرناٹک
|
|
8,533
|
|
1,783
|
|
15
|
|
کیرالہ
|
|
7,007
|
|
1,882
|
|
16
|
|
مدھیہ پردیش
|
|
5,686
|
|
1,016
|
|
17
|
|
مہاراشٹر
|
|
893
|
|
681
|
|
18
|
|
منی پور
|
|
3,423
|
|
27
|
|
19
|
|
میگھالیہ
|
|
961
|
|
118
|
|
20
|
|
میزورم
|
|
505
|
|
25
|
|
21
|
|
ناگا لینڈ
|
|
1,178
|
|
102
|
|
22
|
|
اوڈیشہ
|
|
4,145
|
|
756
|
|
23
|
|
پنجاب
|
|
240
|
|
1,019
|
|
24
|
|
راجستھان
|
|
1,187
|
|
688
|
|
25
|
|
سکم
|
|
-
|
|
28
|
|
26
|
|
تملناڈو
|
|
16,495
|
|
1,515
|
|
27
|
|
تلنگانہ
|
|
22,440
|
|
277
|
|
28
|
|
تریپورہ
|
|
4,088
|
|
6
|
|
29
|
|
اترپردیش
|
|
6,865
|
|
4,840
|
|
30
|
|
اتراکھنڈ
|
|
1,593
|
|
2,198
|
|
31
|
|
مغربی بنگال
|
|
8,846
|
|
820
|
|
32
|
|
دیگر
|
|
6252
|
|
-
|
|
|
|
کل
|
|
1,49,429
|
|
26,644
سماجی انصاف اور تفویض اختیارات کی وزارت
قومی کمیشن برائے درج فہرست ذات نے درج فہرست ذات كے ریزرویشن، خالی پڑی اسامیوں كے انبار كا پتہ چلانے اور فلاحی امور کا جائزہ لینے کے لیے او این جی سی کے ساتھ میٹنگ کی
قومی کمیشن برائے درج فہرست ذات )این سی ایس سی( نے مختلف سطحوں پر درج فہرست ذات کے ملازمین کے ریزرویشن سے متعلق مسائل کا جائزہ لینے، خالی پڑی اسامیوں كے انبار كا پتہ چلانے اور فلاح و بہبود كے علاوہ شکایات کے ازالے کا طریقہ کار نیز ملازمین سے متعلق دیگر مسائل كو سمجھنے كے لئے آج ممبئی میں آئل اینڈ نیچرل گیس کارپوریشن لمیٹڈ (او این جی سی( کی انتظامیہ کے ساتھ میٹنگ کی۔
این سی ایس سی کے وفد نے اپنے چیئرمین وجے سیمپلا کی قیادت میں او این جی سی کے سینئر عہدیداروں کے ساتھ ان كے چیئرمین اور سی ای او ارون کمار سنگھ کی قیادت میں میٹنگ کی۔ میٹنگ کے دوران سیمپلا نے او این جی سی انتظامیہ سے کہا کہ میمورنڈم میں درج فہرست ذات كے ملازمین کی طرف سے اٹھائے گئے مسائل پر غور کیا جاءے اور کارروائی کی رپورٹ کمیشن کو پیش کی جاءے۔ سیمپلا نے ایس سی ملازمین کے ادارے کا میمورنڈم بھی او این جی سی انتظامیہ کو سونپا۔
درج فہرست ذات کے ملازمین کے حقوق کے تحفظ کے ساتھ ساتھ تنظیم کے اندر ان کی فلاح و بہبود کو یقینی بنانے كے لیے سیمپلا نے خاص طور پر او این جی سی انتظامیہ سے کہا کہ اس بات کو یقینی بنایا جاءے کہ متوفی  ایس سی/ ایس ٹی ملازمین کے زیر کفالت افراد کو ملازمتیں فراہم کی جائیں۔ نیز كمپنیوں كے او این جی سی گروپ کی تمام بھرتیوں میں ریزرویشن کے اصول نافذ کئے جائیں۔
انتظامیہ کے ساتھ سیمپلا کی باضابطہ میٹنگ سے پہلے این سی ایس سی کے وفد نے اپنے مطالبات اور مسائل كی فہرست تیار کرنے کے لیے آل انڈیا او این جی سی شیڈیولڈ کاسٹس اینڈ شیڈیولڈ ٹرائب ایمپلائز ویلفیئر ایسوسی ایشن کے ساتھ ایک میٹنگ بھی کی۔
میٹنگ میں ایسوسی ایشن کی طرف سے اٹھائے گئے دیگر مسائل میں دیگر مرکزی سركاری زمرے كے دیگر اداروں جیسے ایچ پی سی ایل، بی پی سی ایل، اور كول انڈیا وغیرہ کی طرح او این جی سی میں بھی گروپ-اے کے عہدوں کی بھرتی میں درجِ فہرست ذات و قباءل کے لیے تعلیمی قابلیت کے معیار میں 5 فیصد نمبروں کی چھوٹ كا معاملہ شامل تھا۔
ایسوسی ایشن نے سیمپلا سے یہ بھی درخواست کی کہ او این جی سی انتظامیہ سے کہا جاءے کہ وہ کارپوریٹ سطح پر ترقیوں میں درجِ فہرست ذات و قباءل کے لیے ریزرویشن کے اصول پر عمل درآمد کو یقینی بنائے۔ نیز تمام او این جی سی معاہدوں میں درجِ فہرست ذات و قباءل كی افرادی قوت کے مقررہ روزگار كی شرح پر سختی سے عمل كیا جاءے۔ او این جی سی کو کسی بھی سطح پر جی اے ٹی ای/کیمپس بھرتی/براہ راست بھرتی کے بجائے کھلی بھرتی کے ذریعے تمام گروپ-اے پوسٹوں پر بھرتی کرنا چاہیے۔ یہ بھی درخواست كی گءی كہ تمام ورک سینٹروں پر سی ایس آر فنڈ کی اسکریننگ کمیٹی میں درج فہرست ذار اور قباءل كے ملازمین کو نامزد کیا جائے۔
امور داخلہ کی وزارت
بار بار آنے والی قدرتی آفات کے لیے پالیسی
حکومت نے اپنے مسلسل کوششوں سے قدرتی آفات سے نمٹنے کے لیے اپنی تیاریوں میں نمایاں استحکام پیدا کیا ہے۔ جیسا کہ قدرتی آفات سے نمٹنے کے انتظامیہ  کے قانون 2005 کے ذریعے لازمی قرار دیا گیا ہے؛ آفات کے انتظامیہ سے متعلق قومی پالیسی  نے 2016 میں جاری کیا تھا اور اس پر اس کے بعد 2019 میں نظر ثانی کی گئی تھی۔این ڈی ایم اے نے حکومت کے ساتھ ساتھ ریاست کی مختلف وزارتوں / محکموں کو بھی اس پر عملدرآمد کرنے کے لیے رہنما خطوط جاری کئے ہیں۔ حکومتیں اپنے متعلقہ منصوبوں اور منصوبہ سازی، تخفیف کے اقدامات اور صلاحیت سازی کے اقدامات کو مربوط کرنے کے لیے پابند ہیں۔ این ڈی ایم اے نے اپنے قیام کے بعد سے مختلف موضوعاتی اور کراس کٹنگ مسائل پر خطرے سے متعلق مخصوص آفات کے انتظام کے لیے مختلف رہنما خطوط جاری کئے ہیں۔
کسی بھی آفت آنے یا آفت کی سی صورتحال میں ماہرانہ رد عمل فراہم کرنے کی غرض سے ، حکومت ہند نے قدرتی آفات پر رد عمل کرنے کی قومی فورس  قائم کی تھی۔ مزید برآں یہ کہ حکومت ہند نے این ڈی آر ایف کے اہلکاروں اور دیگر شراکت داروں کو تربیت فراہم کرنے کے لیے، ناگپور میں ایک پریمیم انسٹی ٹیوٹ یعنی این ڈی آر ایف اکیڈمی بھی قائم کی ہے۔ اس کے علاوہ راحت کی کارروائیوں میں مصروف اہلکاروں کو تربیت دینا ایک مسلسل عمل ہے۔ ایسے اہلکاروں کی صلاحیت سازی اور کارروائی جاتی تیاری کے لیے باقاعدہ تربیت فراہم کی جاتی ہے۔ علاوہ ازیں، این ڈی آر ایف کے اہلکاروں کو اس طرح سے باقاعدگی کے ساتھ تربیت فراہم کی جاتی ہے کہ وہ ہر قسم کی آفات ، قدرتی اور انسانی ساختہ، دونوں کے علاوہ کیمیاوی، حیاتیاتی، تابکاری ، نیوکلیائی جیسے ہنگامی حالات کا موثر طریقے سے جواب دینے کے لیے اپنی صلاحیتوں کو اپ گریڈ کریں۔ این ڈی آر ایف کے اہلکاروں کو مختلف بین الاقوامی تقریبات میں شرکت کرنے کے لیے بھی نامزد کیا جاتا ہے، جن میں تربیتی کورسز/ سیمینار/ ورکشاپ وغیرہ شامل ہیں، جن کا مقصد ڈیزاسٹر مینجمنٹ کے بہترین طور طریقوں، جدید ترین آلات اور عالمی سطح پر اختیار کیے جانے والی تکنیکوں کے بارے میں اپنی صلاحیتوں کو اپ ڈیٹ کرنا ہے۔این ڈی آر ایف ، ریاستی ڈیزاسٹر ریسپارنس فورس ، ریاستی پولیس، ہوم گارڈ، سول ڈیفنس، فائر سروسز، نیشنل کیڈٹ کور ، نہرو یوا کیندر سنگٹھن ، طلباء رضاکار اور دیگر شراکت داروں نیز غیر سرکاری تنظیموں کے ’’کمیونٹی صلاحیت سازی اور عوامی بیداری نیز تیاری کے پروگرام‘‘ میں مسلسل مصروف ہے۔
این ڈی ایم اے اور این ڈی آر ایف ، سیلاب، چٹانوں کے کھسکنے، زلزلے ، کیمیاوی  آفات وغیرہ جیسے مختلف آفات سے بچاؤ کے کاموں میں مصروف دیگر تنظیموں/ حکام کے تعاون کے ساتھ فرضی مشقیں / ٹیبل ٹاپ مشقیں بھی کر تے رہے ہیں۔
یہ بات امور داخلہ کے وزیر مملکت جناب نتیہ نند رائے نے آج راجیہ سبھا میں ایک سوال کے تحریری جواب میں فراہم کیں۔
۔۔۔۔۔۔۔۔۔۔۔
ش ح۔ا ع۔ر ا۔
U-1356
(Visitor Counter : 499
زراعت اور کاشتکاروں کی فلاح و بہبود کی وزارت
حکومت ہند کسانوں کی بہبود کے تئیں عہد بند ہے اور زراعت اس کی اولین ترجیح ہے – زراعت کے وزیر جناب نریندر سنگھ تومر
ایم ایس پی پر کسانوں کی پیداوار کی خریداری جاری رہے گی
نئی دہلی،13نومبر ،2020 /
زراعت کے وزیر جناب نریندر سنگھ تومر، ریلوے کے وزیر جناب پیوش گوئل اور کامرس و صنعت کے وزیر مملکت جناب سوم پرکاش نے 13 نومبر 2020 کو نئی دلی کے وگیان بھون میں پنجاب کے کسانوں کی تنظیم کے نمائندوں کے ساتھ بات چیت کی۔
بات چیت کے بعد زراعت کے وزیر نے پنجاب کے کسانوں کی تنظیموں کے نمائندوں کا تہہ دل سے خیرمقدم کیا اور کسانوں کو بااختیار بنانے کے لیے زراعت کے شعبے میں کی گئی اصلاحات کے بارے میں واقف کرایا۔ اس بات پر زور دیا گیا کہ دیہی معیشت کو فروغ دینے کی غرض سے حکومت ہند کے لیے زراعت ہمیشہ اولین ترجیح ہے۔ انہوں نے بتایا کہ حکومت آتم نربھر بھارت پر خصوصی توجہ دیتے ہوئے کسانوں کی بہبود کے لیے بہت سے اقدامات کر رہی ہے۔ نئے زرعی قوانین سے کسانوں کو نہ صرف یہ متبادل فراہم ہوگا کہ وہ اپنی فصلوں کو منافع بخش قیمت پر بیچیں بلکہ کسانوں کے مفادات کا بھی تحفظ ہوگا۔
بات چیت کے دوران وزیروں نے کسانوں کی تنظیموں کے نمائندوں کو بتایا کہ ایم ایس پی پر زرعی پیداوار کی خریداری اور منڈی نظام پہلے کی طرح جاری رہے گا۔ نئے زرعی قانون سے منڈیوں کی حوصلہ افزائی ہوگی کہ وہ کسانوں کو بہتر خدمات فراہم کرے۔
کسانوں کی یونینوں کے نمائندوں نے نئے زرعی قوانین پر اپنے نظریات کا اظہار کیا۔
کسانوں کے نمائندوں کو زرعی بنیادی ڈھانچے کے فنڈ اور کسانوں کی پیداوار سے متعلق دس ہزار تنظیموں کی تشکیل جیسے حکومت کی طرف سے کیے گیے دیگر اقدامات سے بھی واقف کرایا گیا جس کا مقصد کسانوں کی آمدنی میں اضافہ کرنا اور دیہی علاقوں میں نوجوانوں کے لیے روزگار کے موقعے فراہم کرنا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔13
U –7229
(Visitor Counter : 105